ภาพรวมการจราจรถนนสายหลักช่วงเย็นก่อนวันหยุดสงกรานต์ยังคงคล่องตัวดี เจ้าหน้าที่เปิดเลนพิเศษ
พลตำรวจเอก รอย อิงคไพโรจน์  ผู้บัญชาการตำรวจแห่งชาติ และพลตำรวจตรี เอกราช  ลิ้มสังกาศ ผู้บังคับการตำรวจทางหลวง ขึ้นเฮลิคอปเตอร์จากกองบินตำรวจสำรวจเส้นทางการจราจร โดยบริเวณถนนมิตรภาพขาออก การจราจรยังคล่องตัวดีตั้งแต่เวลาประมาณ 15.00 น. ไปทำถึง 16.00 น. มีติดขัดในช่วงสระบุรี มวกเหล็กและช่วงกลางดง ขณะที่ทางต่างระดับบางปะอิน  ปริมาณรถเริ่มมากในช่วงเวลาประมาณ 17.00 น. แต่ยังไม่ติดสะสม ส่วนถนนวังน้อยขาออกค่อนข้างติดขัด เริ่มมีการเปิดเลนพิเศษส่วนเส้นทางวงแหวนกาญจนาภิเษกตะวันออก ช่วงด่านเก็บเงินธัญบุรีและถนนสายเอเชียมุ่งหน้าจังหวัดพระนครศรีอยุธยา  ณ เวลาประมาณ 17.00 น. การจราจรยังคงคล่องตัว